Mit akarsz?
Mit akarsz tőlem?
Baz!
A FÚRÓTORONY
-Milyen a hangulat odakint? -Sok a vádaskodás.
Picit dühösek. Csökken a bizalom.
-Valakinek tennie kell valamit. -Ne tőlem várd!
Nem fogom elveszíteni Bazt. Küldd őket a csónakokhoz!
-Szia! -Jézusom!
-Kár, hogy nincs rajtad csengő. -Figyelj!
-Beszélhetnénk? -Most elég elfoglalt vagyok.
Segíthetek.
Tudod, hogy egy élő organizmus
hogyan tapadt meg a hamun, és hogy állíthatjuk meg?
Nem. Mindazok után, ami történt ezzel, velünk, nem kéne egy tervet kidolgozni?
Van tervem. Már akkor mondtam, amikor elkezdtük.
Itt jól teljesítek, feljebb lépek. Egyre feljebb.
Láthatják, hogy tudom kezelni a váratlan helyzeteket.
Szóval a Pictorral maradsz? Még a leszerelés után is?
Az iparágnak változnia kell. De nem kell megszűnnie.
Ha a vezetőségig jutok, segíthetek az újratervezésben.
Szén-dioxid-leválasztás, megújuló energiaforrás.
Így folytatódhat a munka, és megmaradnak a munkahelyek.
Hagyják abba az olajcégek a fúrást?
Amikor az első cég elkezdte az Északi-tengeren,
azt mondták, lehetetlen.
Aztán véghezvitték a világ legösszetettebb építési projektjét.
Szóval nem hiszed, hogy képesek jobb jövőt építeni?
Már a jobb jövőben vagyunk?
Ne!
Négy hónapja kerülgetjük a témát, de nem beszéltünk róla.
Nem most van itt az ideje.
-Baz odakint van. -Ott is maradhat.
Most azon aggódom, hogy ki van idebent.
-Van valami előrelépés? -Megvan, hogy teszteljük a legénységet.
Vérmintát veszünk mindenkitől,
összekeverünk egy keveset Baz vérmintájával,
és ha reakciót látunk,
akkor tudjuk, hogy az a személy nem fertőződhetett meg.
Megvan hozzá minden a fedélzeten?
Időbe fog telni, de Cat segíthet.
Az újabb esetek megoszthatják a legénységet.
Már így is megosztottak.
Oké.
-Stabil. -Maradjon így, amíg csökken.
Kettő, három...
-Az italokhoz kellett volna tennünk. -Ez nem vicces.
Sajnálom.
Majd mi elintézzük, ha pihenni akarsz.
Jól vagyok.
Ki mondja el a családoknak?
Magnus értesíti a céget. A cég pedig a rendőrséget.
Ha a kommunikáció rendbe jön.
Az első utamon arra gondoltam, levelet írok.
A biztonság kedvéért.
-Igen? -Mi nem csinálunk ilyet.
Anyám félt, és azt gondoltam, ez segíthet.
Mi nem csinálunk ilyet.
Balszerencsét hoz.
ALEC LONGMAN FÉRFI
Murch, szerinted jól van ez így? A fagyasztóban tartani őket?
Hova máshova tennéd őket?
A tengeralattjárón két hónapig volt egy fickó a fagyasztóban.
Mindig arrébb kellett rakni, ha valaki fagyit kért.
Ezt hallani a haditengerészetnél?
Senki nem hallott róla. Ügyesen titkolóznak.
-Nem csak ők. -Nagy az óceán.
A felszínen hajózgatsz, és azt hiszed, mindent láttál.
Aztán lemész a sötétbe, és ott van körülötted.
Az a víz évezredek óta nem látott felszínt.
Egészen kicsinek érzed ott magad.
Aztán a szonár jelezni kezd.
Valami van odakint. És rád talált.
És hirtelen az a nagy, üres óceán zsúfoltnak tűnik.
Fogd be!
Bármi is történt, az emberek okozták. A kibaszott oroszok, vagy hasonlók.
Nincs itt semmilyen Moby Dick-szörnyeteg.
Moby Dick bálna volt. Ahab volt a szörnyeteg.
Bálna, szörny, Frankenstein-hal. Ez az egész egy baromság.
Többet tudunk a Holdról, mint az óceán aljáról.
Rengeteg búvóhely van ott.
Nem érdekes, hogy mi okozta. Az számít, hogy hazajussunk.
-És hogy ki visz ki minket. -Unalmas vagy, Hutton.
Pont annyi időd volt arra, hogy megkapd Magnus állását, mint neki.
Nem kaptad meg, mert nem voltál elég jó.
És ő az?
Igen, ő az.
Szerintem Leck és Alwyn nem értenek egyet veled.
De ha inkább vársz, amíg még több hulla lesz a fagyasztóban,
ne mondd, hogy nem szóltam!
-Te egy érzéketlen köcsög vagy, Hutton. -Srácok, gyertek, ezt nézzétek!
-A köd. -Mi az?
Eloszlik.
Akkor biztonságban vagyunk, igaz? Hazamehetünk.
Nem vennék rá mérget.
Ó, istenem!
Ne!
-Ezért ment hozzájuk a készenléti hajó? -Lehet.
Gondolom nem sikerült.
Nem gondoltam volna, hogy mi leszünk a szerencsések.
El kell mennünk értük. Lehetnek túlélők.
-Értük menni? Hogyan? -A mentőcsónakokkal.
Nem erre tervezték őket.
Elhagyod rajta a fúrótornyot, aztán felvesz a mentőhajó.
Még akkor is, ha baj nélkül oda tudnád irányítani,
ami elég valószínűtlen, nem lenne elég az üzemanyag oda-vissza.
Valószínűleg Norvégiáig sodródnánk.
Meg kell próbálnunk.
Ennyi füst mellett kétlem, hogy bárkit meg lehetne menteni.
Baz!
Mit csinálsz?
Tedd azt le! Lépj hátrébb!
Tehát ez történik velem?
Figyelj, haver! Mi segíthetünk.
Ha hazaérünk, kitalálják, hogyan.
Nem mehetek vissza! Van itt valami!
Valamit meg kell tennem.
Folyton látom.
Olyan, mintha egyszerre száz különböző álmom lenne.
Mit csináltál Alwynnal?
Nem akartam.
De a fény...
Az élet erősebbé teszi.
Ezért van szüksége ránk.
Hogy érted, hogy "ránk"?
Rose, semmi baj! Itt vagyok. Csak maradj ott!
A minta! Baz, szükségünk van a véredre, hogy kiderítsük, mi bajod van!
-Utána kell mennünk. -Nem tehetjük. Túl veszélyes.
-Előbb mondjuk el Magnusnak! -Oké.
Magnus, be kell jönnöd a laborba!
Elvitt valamit?
A mintáját. Nélküle nem tudjuk megcsinálni a tesztet.
A "B" öltöző ajtaja nyitva volt.
-Biztos kiment. -Akkor bárhol lehet. Francba!
-Miért nem hívtál minket? -Nem volt időm.
-Pont ott volt. -Mennyi ideig voltál vele?
Talán egy percig.
-Egyedül? -Amíg Rose be nem jött.
Ha úgy van, ahogy mondod, akkor Baz terjesztheti ezt? Megfertőzhet másokat?
Lehetséges.
Ha nem tudunk tesztelni, el kell különítenünk a lehetséges eseteket.
-Addig, amíg többet nem tudunk. -Szóval rólam beszélsz.
Kint voltál tegnap este. Most itt voltál vele. Megsérültél.
-Ez nem személyes ügy, Fulmer. -Neked talán nem.
Oké, Fulmer.
Cat ellenőrzi, van-e sérülés azokon, akik kint voltak.
-A tetoválásokat és fogtöméseket is. -Semmi sem biztos.
Ha megfertőződtek, már meg is gyógyulhattak.
Ennyit tehetünk. Ha megtaláljuk Bazt, meg tudod csinálni a teszteket?
Lehetséges. Van ötleted, hogy csináljuk?
MŰKÖDÉSI INCIDENS ÓTA ELTELT NAP - 0 TÖKÉLETES NAP - 0
Két embert vesztettünk el tegnap. Barátokat.
Kollégáinkat. Több embert nem fogunk elveszíteni.
Tudom, hogy fáradtak vagytok. Tudom, hogy nem akartok itt lenni.
Az nem kifejezés.
A készenléti hajó nélkül csak helikopterrel juthatunk vissza.
És amíg helyre nem áll a kommunikáció a parttal,
nem tudjuk, hogy jönnek-e.
Addig is, a lehető legbiztonságosabbá tesszük ezt a helyet.
És együtt csináljuk. Abba kell hagyni a vitatkozást, harcot.
Egy csapat vagyunk.
-Dunlin! -Igen.
Első feladat: takarítás.
Most, hogy a köd eltűnt, nincs több hamu,
azt akarom, hogy a fedélzet tiszta legyen.
Tüntessük el ezt a szart a fúrótoronyról!
A termelési egységen levő vizes rendszert használjuk.
A fedélzeti legénység kefékkel és slagokkal jön.
Ez az egység tiszta zóna.
Nem akarok keresztszennyeződést. Megértettétek?
Igen, főnök.
A többiek egy keresőcsoportban vannak.
Megkeressük Bazt. Visszahozzuk. Megállítjuk, mielőtt elfajulnak a dolgok.
Vissza akarod hozni?
Már megmondtam. Egy csapat vagyunk, Baz is csapattag.
A kamerák nem mutatnak mindent.
Mindent át kell kutatnunk. A termelési egységet is.
Heather, Easter, Murchison: tiétek a sárgödör.
Hutton, Garrow, Dunlin: műhelyek és raktárak.
-Egy kérdésem van. -Tessék!
Mi van, ha megtaláljuk, és nem akar visszajönni?
Nincs választási lehetősége.
Megbeszélés vége.
Huttonnal raksz össze?
-A termelési modult ő ismeri a legjobban. -Be kéne zárni a tegnapi miatt.
Mit gondolsz, miért hozzád osztom be?
Ne téveszd szem elől! Már így is elég bajunk van.
-Elég? -Elég.
VIZES RENDSZER
Egy darabig ott lesznek. Pihenhetnél.
Majd ha vége lesz. Addig marad a kávé.
Nem tudom, ki mondta a skótoknak, hogy ez kávé, de jól átvertek titeket.
Látnod kéne, mi lesz, ha elfogy!
-Reméljük, hamarosan megtaláljuk. -Igen.
A feleségem szerint a remény az, ha hagyod rosszabbra fordulni a dolgokat.
Házas vagy?
Külön élünk. Azt hiszem, igaza volt.
Jól van, figyeljetek!
-Csak lassan és óvatosan! -Igen.
Kezdjétek fentről...
Jól van, fiúk, teljes lemosás! Tudjátok a dolgotokat! Gyerünk!
Legközelebb elmagyarázod nekik, hogyan fürödjenek? Gyerünk!
-Jól vagy? -Igen. Csodásan.
Mi ez a zaj? Azt hittem, a kutak le vannak zárva.
Még mindig sok olaj van a tartályokban.
Leállás után ki kell engedni a felesleget, és fáklyával elégetni.
Többnyire automatikus, de még így is veszélyes.
-Ha mozog, ne nyúlj hozzá! -Olyan, mint egy labirintus. Bárhol lehet.
Ha hamarabb bemegyünk, gyorsabban végzünk.
-Vezérlő, megkezdjük a keresést. -Vétel. Maradjanak együtt a csapatok!
-Inkább csináljuk jól, mint gyorsan! -Könnyű azt mondani.
Elég a nyafogásból! Találkozzunk középen!
Menjünk!
-Találtál valamit? -Semmit, aminek értelme lenne.
Valószínűleg valami újjal állunk szemben.
ALTALAJI RÉTEGZŐDÉS
Nem feltétlenül.
Régen a tengerészek meséltek a Sargasso-tengerről.
Egy hajó, ami átkelt az óceánon, több száz mérföldre járt a szárazföldtől,
amikor hirtelen leszállt a köd,
szélcsend lett, a hajó lelassult, és a köd felszállt.
De a hajó még mindig nem mozdult, mert körülötte,
amerre a szem ellát, mindent hínár borított. Egy egész szigetnyi.
Nem tudni, honnan. Hullámok nem sodorhatták oda.
Mintha csak felemelkedett volna a mélyből.
A hajó csapdában, a kormánylapát megrongálódott.
Egy erdő közepén ragadt, ott, ahol nem is lehetett volna erdő.
-Jó sztori. -Igen.
Ezt gondolták az emberek is. Csak egy mese.
Aztán pár évvel ezelőtt a hínár visszatért. Kilencmillió tonnányi.
Elárasztotta a tengeri útvonalakat, a partokat a Karib-térségben.
Szóval ne tervezzek arrafelé nyaralást, ha visszamegyünk?
Csak azt mondom, hogy a legtöbb mítosznak van valóságalapja.
Azt mondod, ez valami új, de lehet, hogy valójában régi.
KINLOCH BRAVO TÖRTÉNETI JELENTÉS
Sosem értettem, ti, fiatalok miért jöttök ide.
Mi még nem tudtuk, mit tesz a világgal, amikor idejöttünk. Ti már igen.
Úgy érted, lámpákat, kórházakat, autókat működtet,
traktorokat hajt, hogy megteremjen, amit megfőzöl?
Nem fog megteremni semmi, ha már felégettük az atmoszférát.
Értem. Az öregek tönkretették, de nekünk kell helyrehozni.
-Így vállaltok felelősséget. -Én többet, mint az átlag.
-Volt választásod. -Igen.
Globális recesszió, terror elleni háború, világjárvány, diákhitel,
fasiszták menetelése és egy elbaszott jövő.
-Szerencsések vagyunk. -Szerencsés vagy.
Dolgoztam Angolában, Nigériában,
ahol Pictornak nem kell aggódnia egy kis olajfolt miatt.
-Látnod kéne, milyen ott. -Kellene?
-Miért nekem? -Hagyjuk!
Érted, mire gondolok. Nekünk, embereknek, az emberi fajnak.
Elcsesztük a bolygót.
Aztán meglepődünk, amikor visszavág.
Szerintem túl régen dugtál.
Te is beleszólsz? Ennyit a fiatalok lázadásáról.
Nézd, Murch, én csak a darut kezelem.
Keress valakit, aki többet fizet, hogy ne tegyem, akkor majd mást csinálok!
Addig is...
Baz? Itt vagy?
Bocs!
Csak állj el az utamból!
Nem Bazt akarja megmenteni. Mármint Magnus.
-Pszichiáter vagy? -Nem. Csak azt mondom...
A gyereked. Ezt a veszteséget nem lehet feldolgozni.
Teljesen nem. És most Leck és Alwyn is.
Még ha van is igazság benne,
mi lenne, ha megtartanád magadnak a diagnózist?
Hol a francban van Baz?
-Fulmer téged keres. -Folytatnom kell.
-Hogy van? -Nincs jele változásnak.
És a te páciensed?
Ezek a spórák a hamuból. És nézd meg ezt!
A világ összes olaja ősi élő anyagból készül,
többnyire növényekből, összepréselődnek a Föld rétegeiben.
De néha a dolgok megkövesednek.
-Mint ezek a spórák itt. -Megnézhetem?
Úgy néznek ki, mint a spórák a hamuból.
Ezt a terület első felmérése során hozták fel.
A céget nem érdeklik a kövületek, de naplózniuk kell őket.
Tudjuk, hogy ezek a spórák már korábban is megjelentek,
legalább öt különböző földtörténeti rétegen keresztül,
mindig a tömeges kihalási események során.
És a legnagyobb lerakódások itt találhatók,
a nagy kihalási esemény során.
A perm-időszak végén.
Ez 300 millió évvel ezelőtt volt. Az élet 95%-a eltűnt.
Ekkor jártunk a legközelebb a bolygó teljes kihalásához.
Jaj! Mi okozta?
Minden idők legnagyobb gyilkossági rejtélye.
A tudósok úgy nevezik: a "Nagy Kihalás".
-Jön valami jó is? -De még mennyire!
Az olaj, amit egész idő alatt szivattyúztunk,
amin ez az egész mező ül, permi.
Baz!
Baz, segíteni akarunk, haver!
Oké, Toto.
Fiúk, jöttök? Nem bírom ezt az ijesztő hülyeséget.
Minden rendben.
Szanitéc? Mennyi ideig szolgáltál?
Nyolc évig.
És kettőt a gödörben. Próbáltam kijutni belőle.
Aztán idejöttem.
Hogy jöttél ki a gödörből?
Nem sokon múlt, haver.
Ha nem találjuk meg Bazt, meddig kell maradnom?
Tudom, hogy most nem tűnik úgy, haver.
De Rose csak biztonságban akar téged tudni.
-Vagy saját magát. -Talán. Te nem ezt akarod?
Ez az utolsó alkalom, hogy idejöttem, az biztos. És te?
Kacey-vel van egy tervünk. Jó lesz.
És unalmas.
-Úgy volt, hogy együtt maradunk. -Lemaradtál.
Garrow-t követtem. Mi van ezekben? És miért vannak lezárva?
Fogalmam sincs. Biztos az utolsó alkalommal került be.
Megnézem a bejövő berendezések naplóját. Hol a francban van Garrow?
Garrow? Fenébe!
-Húzzatok fel! -Jól van.
Bassza meg!
-Mi történt? -Hátul bujkált. Nekem rontott.
Megijesztettétek, és elfutott.
-Szerencsénk van. -Merre ment?
A sárgödör felé. Még elkaphatjátok, ha siettek.
-Szólnunk kéne. -Hagyd már! Elkapjuk. Menjünk!
Igaza van. Nem lesz semmi bajom. Menjetek!
Nem válunk szét újra. Együtt maradunk, és figyelmeztetjük a többieket.
Easter!
Murch!
Te vagy az?
Minden rendben. Gyere, nézd meg ezt!
Mi ez? Milyen növény nő az olajon?
Bassza meg!
Egy újabb rengés.
Garrow, nyisd ki a kezed!
Garrow!
Hé!
Elmegy az áram!
Nem látok!
-A fenébe! -Várj egy percet!
Nem tudok. Lehet tűz, gázszivárgás. Láttad a Charlie-t.
-Meg tudod javítani? -Én nem.
-Még nem engedheted ki. -Nincs más választásom.
Fulmer. Menj, javítsd meg az áramot, és gyere vissza! Érted?
Ez nem kérés. Cat, készülj fel a lehetséges sérültekre!
Rendben.
-Minden lehalt? -Igen.
Nézd, sajnálom ezt az egészet. Igazad volt...
Mi lenne, ha visszatérnénk rá, ha nem vagyunk halálos veszélyben?
Meg tudod javítani?
El kell jutnom a megszakítókhoz.
Ha felvillan, nyomd meg az újraindítást!
-Melyiket? -Az összeset.
Uram, vigyázz rám, védj meg!
-Baz! -Egyre erősebbek a látomások.
Itt jobban látom őket. Érzem őket.
Itt kell lennem.
Láttam a hullámot. Láttam az óceánt, a tengerfeneket.
A földet, ami itt volt azelőtt. És ez csak a kezdet.
Olyan, mint egy több millió éves emlék.
Heg hátán heg. Vissza a kezdetekhez.
Azt akarja, hogy lássam. De olyan sok!
És a fúrótorony, a sötét.
Meg kell állítanunk.
Baz, bármit is hallasz vagy látsz, hidd el, én hiszek neked!
Bármi is van idekint, az valódi.
És mi segíthetünk.
-De nem bánthatod az embereket. -Nem akartam.
Nem akartam.
Megtámadtak minket.
Még mindig itt vannak. Ez a hely...
Meg kell védenem.
Mitől?
Nem tudom. De haldoklik.
Az egész haldoklik.
És amikor vége, mindennek vége.
Ez volt a kezdet, és ez lesz a vég.
-Gyorsan kijutottál. -Ott volt! Láttam!
Le kell zárnunk, és szólni a többieknek.
-Jól vagytok? -Jól vagyunk.
-Garrow itt volt? -Nem. Csak mi vagyunk.
Hol van Heather?
Mi az? Otthagytátok? Hol?
Koromsötét volt. Nem hallottunk vagy láttunk semmit.
-Hol? -A sárgödörben.
SÁRGÖDÖR
Műszakváltás.
Visszamegyek érte. Derítsétek ki, mi a fene folyik!
Gyerünk!
Baz, kérlek, gyere vissza velem!
Nem mehet el.
Meg kell állítanunk.
Heather! Hagyjátok békén, rohadékok!
Hol van Hutton? Ez ő volt? Ő okozta a rengést?
Hol vannak a többiek? Garrow és Heather?
Baz eljutott Garrow-hoz. Vagy már megfertőződött.
-Heatherről nem tudunk. -Együtt kellett volna tartanod őket!
-Hol voltál? -Ott bent.
A sötétben! Te hol voltál?
Oké.
-Azt mondjuk, hogy megmentettelek, jó? -Amit csak akarsz.
-Mi történt? Heather. -Gyere, minden rendben!
-Jól vagy? -Jól vagyok.
Hutton, mi történt?
Ugyanaz, ami mindig. Épp túl későn érkeztél.
Rose?
Az áram helyreállt. A fő rendszerek újra működnek.
-Hol van Baz? -Baz és Garrow együtt voltak.
Láttam őket a sárgödörben.
-Hozzájuk értél? -Nem. Hutton jött, és elijesztette őket.
-És megint eltűntek. -Rose, hallod ezt?
Baz elkapta Garrow-t.
-Igen, vettem. Heatherrel akarok beszélni. -Oké. Visszajövünk.
Mondd Fulmernek, hogy "Szép munka"!
Még mindig odalent van. Visszaküldjem az orvosi szobába?
Szükséges?
Azután, amit Garrow-ról mondtál, nem tudom, megbízhatunk-e benne.
Megcsináltad a teszteket. A te döntésed.
Oké.
Kösz a támogatást.
Magnus, a fáklya! A fáklya kialudt!
Fenébe! Mindenki befelé, most! Gyerünk!
Menjünk! Befelé!
A gyártási modul teljes elektromos leválasztására van szükség!
El kell különíteni az elektromos berendezést.
-Mi a szélirányunk és sebességünk? -Dél-délnyugat, hét csomó.
A platform irányából fúj.
Ha megfordul, a kondenzvízbe fulladunk.
-Amíg fel nem robban. -A gyújtórendszer nem reagál.
RIASZTÁS!
-Le tudjuk kapcsolni a forrásnál? -Ott van, ahol Baz és Garrow.
Mész te?
-Mik a lehetőségek? -Manuálisan is meg lehet gyújtani.
-Másképp hogyan? -Nincs kézi gyújtási eljárás.
A kézikönyvekben nincs.
Régen, mielőtt a biztonsági előírásoknak meg kellett felelnünk,
amikor ilyen történt,
valaki kiment oda, amennyire csak közel tudott férkőzni a felhőhöz,
és átlőtt rajta egy jelzőrakétát. Bumm!
A darut kell használnunk. Ha túl közel mész, megsülhetsz.
Kivitelezhető.
-Túl kockázatos. -Majd én megcsinálom.
Nem kell, hogy te csináld.
Kevésbé kockázatos, ha már félig halott vagy.
Oké.
A régi módszerrel csináljuk.
Készen állok rá.
Easter felvisz téged, a lehető legközelebb.
Amint meggyújtod, vetődj hasra! Arrébb lendítünk a daruval.
Rendben.
-Remélem, nem hibázom el. -Jó munkát végzel, Fulmer. Nem hibázol.
Csak bizonyítani akarja, hogy még közénk tartozik.
Nem kellett volna karanténba zárnom.
Minket védtél.
Ha nem értené meg, nem tenné ugyanezt.
Állj meg ott!
Mi a francot csinál?
-Levette a mentőhámot. -Fulmer, ne!
Fulmer!
Tedd vissza a hámot! Fulmer!
Mit csinálsz?
-Lő és elfut. -Hülye barom!
Ideje ragyogni.
Most!
Gyorsan!
Menjetek oda! Hordágy-csapat, gyerünk!
Maradj! Majd behozzuk.
Fulmer!
Jól van, haver! Gyerünk már!
Gyerünk, haver!
-Easter! -Megvan.
-Emeld a fejét! -Rendben.
-Megvan a lába. -Megvan.
-Egy, kettő, három. Emeld! -Jön Cat, Fulmer!
Tartsátok vízszintesen, fiúk! Jól van. Vissza! Át kell jutnunk.
Ez az! Fordulunk, fiúk. Rendben?
Szép lassan!
-Jól van? -Lélegzik.
Égések és füstmérgezés. Meg kell vizsgálnom.
Rendbe jön. Hagyd, hogy Cat végezze a munkáját!
-Segíthetek. -Nem, egyelőre kint kell maradnod!
Jövök érted, amint lehet. Menj, szívj egy kis friss levegőt!
Szólok, mikor engedjétek le az asztalra.
Oké, egy, kettő, három. Le!
Ez az. Rendben. Levesszük a hevedert.
És oxigén kell. Valaki becsukná az ajtót?
-Megvan. -Köszönöm.
Vegyétek le a hevedereket, fiúk! A nagyobb oxigént kérem, Easter!
Vegyétek le a cipőjét!
Most tudsz pihenni?
-És te? -Én várok.
Hogy van?
Még mindig eszméletlen. De stabil. Cat ellátja az égési sérüléseket.
Baz még mindig ott van. És Garrow is.
Nem tudunk segíteni nekik.
Őrt állítok a hídra.
Senki nem mehet át, amíg nem tudjuk, mi folyik itt valójában.
Heather azt mondta, próbált beszélni vele. Ugyanazt mondta, amit Fulmernek is.
Hogy réges-régi emlékek törtek rá.
Emlékek arról, ami itt volt korábban, de megtámadták őket.
Van ötleted, hogy mit jelent?
Még nem. De igazad volt.
Bármi is okozza ezt, az nem valami új. Valami régi.
És felébred.
Beszélek Heatherrel.
Ami téged illet...
Azt tanácsolom, koncentrálj arra, ami még megvan.
-Azt sem tudom, hall-e engem. -Nem számít.
Nem miatta.
-Hívattál? -Igen.
Át tudnád...
venni a konzolt?
-Valamit meg kell csinálnom. -Még nem vagyok teljesen kiképezve.
Higgy jobban magadban!
Bízz bennem! Meg tudod oldani.
Köszönöm.
Várj! Te mit fogsz csinálni?
Stabil. Szerencsére a hőálló ruha egy kicsit segített, szóval...
-Bemehetek hozzá? -Persze.
Remélem, nem azért tetted, hogy mind azt higgyük, hős vagy.
Inkább idióta.
Nem lehetek mindkettő?
Baz!
Mi az?
Rosszabb, ha itt vagyok.
Ez az. Ezt használják arra, hogy megtámadjanak minket.
Le kell állítanunk! Fel kell vennünk a harcot!
A feliratot fordította: Bóta Judit
Kreatív supervisor Csonka Ágnes